Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Tel Avivin työntekijä sai kuolettavia haavoja terrori-iskussa, -
jonka takana oli Iranin kätyri Palestiinalainen Islamilainen Jihad.
Ainakin neljä syyrialaissotilasta sai surmansa -
ja kymmenkunta muuta haavoittui väitetyssä Israelin pommituksessa.
Tuhansia USA:n merijalkaväki- ja muita sotilaita -
saapui Lähi-itään, koska USA:n ja Iranin jännitteet ovat kiristyneet.
Terrori nosti jälleen rumaa päätään viikonloppuna, -
kun Iranin kätyrijärjestö PIJ:hin kuuluva aseistettu palestiinalainen -
pääsi huomaamatta Pohjois-Samarian Jeninistä Tel Avivin keskustaan asti.
Kun hän saapui kuhisevaan Montefioren ja Benjaminin risteykseen,
kaksi järjestyspoliisia tunnisti ja lähti tarkastamaan hyökkääjän.
Käännyin parini kanssa Montefiorelle, jossa näimme epäilyttävän henkilön -
Montefioren ja Benjaminin risteyksessä.
Kun hän näki meidän lähestyvän pillit ulvoen, -
hän ei ottanut katsekontaktia, mikä vahvisti epäilyjämme.
Teimme U-käännöksen jalkakäytävälle.
Parini ehti ensin, ja minä seurasin perässä moottoripyörällä.
Oliko teillä moottoripyörät? -Oli, kummallakin.
Parini pysäköi juuri, kun epäilty otti selkänsä takaa aseen ja alkoi ampua.
Vedin välittömästi oman aseeni esiin ja ammuin.
Kaksi luotia ammuttiin minua päin, mutta ne menivät ohi.
Juoksin perään ja jatkoin terroristin ampumista, -
kunnes hän kaatui maahan, jolloin asekin putosi maahan.
Pysähdyin epäillyn viereen ja kutsuin apuvoimia hoitamaan pariani.
Pölyn laskeuduttua Israelin poliisin kansainvälinen tiedottaja korosti, -
että järjestyspoliisien valppaus esti mahdollisen joukkomurhan.
Kahden kunnallisen työntekijän valppaus esti suuren terrori-iskun -
täällä Tel Avivin sydämessä.
He tunnistivat epäilyttävän henkilön, ja kun he lähestyivät häntä, -
hän alkoi ampua, ja toinen viranomainen haavoittui.
Hänet lähetettiin sairaalaan kriittisessä tilassa.
Valitettavasti haavoittunut järjestyspoliisi, 42-vuotias Hen Amir, -
menehtyi haavoihinsa.
Hän jätti jälkeensä vaimon ja kolme tytärtä.
Olit kansallissankari, joka uhrasi henkensä.
IDF, Shin Bet ja rajapoliisin erikoisjoukot suorittivat viime yönä -
mittavia terrorismin vastaisia toimia Juudeassa ja Samariassa.
He pidättivät yhteensä 17 terrorismista epäiltyä henkilöä.
Noin puoli kuudelta eilisiltana tarkan tiedustelutiedon myötä -
YAMAM-yksikön erikoisagenteille annettiin tehtävä pysäyttää PIJ-solu, -
joka oli nähty lähellä Jeniniä matkalla tekemään iskun israelilaisia vastaan.
Israelilaisjoukot ryhtyivät taisteluun solua vastaan, -
ja kolme terroristia eliminoitiin.
YAMAM-yksikön päämajassa poliisiylijohtaja Ja'akov Shabtai -
ylisti erikoisagentteja ammattimaisesta toiminnasta, -
jolla estettiin jälleen kerran terroristien murhanhimoiset aikeet.
Eliminoimanne solu oli yksi raskaimpia soluja Jeninin alueella.
He olivat matkalla suorittamaan iskun ja ovat osallistuneet muihin iskuihin.
Me menestyimme yhteistyömme ansiosta.
Se tuotti tarkkaa tiedustelutietoa ja valmistautumista, -
minkä ansiosta toimimme ammattimaisesti, tarkasti ja puhtaasti -
kärsimättä itse henkilövahinkoja.
Kohde eliminoitiin. Israelin kansa on teille paljosta velkaa.
Sitten Syyriaan, missä ainakin neljä syyrialaissotilasta sai surmansa -
ja kymmenkunta muuta haavoittui, -
kun ohjuksia tunkeutui Syyrian ilmatilaan noin kello 2.20 -
ja osui useisiin kohteisiin Damaskoksen lähistöllä.
Ammusten sanottiin saapuneen Golanin kukkuloilta, -
mistä Syyria veti johtopäätöksen, että Israel olisi iskun takana.
Lisäksi Lontoossa toimivan Syyrian ihmisoikeustarkkaamon mukaan -
tuhottuihin kohteisiin kuului "useita varasto- ja sotilasaluetta, -
jotka kuuluvat Iranin tukemille miliiseille, -
lähellä Damaskoksen kansainvälistä lentoasemaa, Demasin lentokenttää -
sekä Al-Kiswah'n alueella Damaskoksesta länteen.
Vaikka Syyrian ilmatorjuntajärjestelmä aktivoitui torjumaan saapuvia ohjuksia,
kaikki ohjusten kohteet kärsivät tuhoisia iskuja.
Vaikka Syyria osoitti syyttävällä sormella Israelia, -
IDF:n tiedotusyksiköstä ei vahvistettu eikä kiistetty osallisuutta, -
kun TV7 pyysi kommenttia.
Jännitteet Irania vastaan Lähi-idässä ovat kiristyneet.
Siksi USA:n tiedustelu- ja turvallisuus- alivaltiosihteeri Ronald Moultrie -
johti USA:n delegaatiota mukanaan tiedusteluosaston johtaja, -
kenraali-luutnantti Scott Berrier, sekä muita Pentagon-viranomaisia.
He saapuivat virkamatkalle Israeliin.
Nelipäiväisen vierailun aikana Moultrie delegaatioineen tapasi -
Israelin puolustusministeriön poliittis- sotilaallisen johtajan Dror Shalomin -
sekä muita viranomaisia ja IDF:n tiedustelu-upseereita.
He keskustelivat USA:n ja Israelin kahdenvälisestä yhteistyöstä -
turvallisuuden parantamiseksi.
Delegaatio sai sanojensa mukaan ensikäden tietoa Israelin haasteista.
He kertoivat keskustelun keskittyneen Hizbollahin uhkaan, -
Iranin Lähi-itää horjuttavien toimien vastustuspyrkimyksiin -
ja mahdollisiin tapoihin vahvistaa -
kahdenvälistä tiedustelu- ja puolustusyhteistyötä.
Vierailun loppua kohden Moultrie kiitti israelilaisia isäntiä ja vakuutti, -
että USA ja Israel ovat sitoutuneet vastustamaan -
kaikkia alueellista turvallisuutta horjuttavia toimia.
Hän painotti kummankin intressiä -
vahvistaa puolustus- ja tiedustelukumppanuutta.
Vaikka Israel ja USA tekevät avoimesti yhteistyötä -
yhteisissä turvallisuusintresseissä Lähi-idässä, -
USA vahvistaa läsnäoloaan Persianlahdella -
vastatakseen Iranin haitalliseen toimintaan.
Pentagon vahvisti aluksi, että uusi joukko koostuu -
maihinnousuvalmiusyksiköstä ja merisiirto-osastosta, -
johon kuuluu tyypillisesti kolme alusta ja 2 400 merisotilasta.
Tänään kuitenkin ilmoitettiin, että yli 3 000 USA:n merivoimien sotilasta, -
Bataan-maihinnousuvalmiusyksikön merijalkaväen sotilasta -
sekä 26:dennen merisiirto-osaston sotilasta saapui Lähi-itään -
joukkojen sijoittelun myötä.
USCENTCOM:in komentaja kenraali Michael Kurilla sanoi -
joukkojen lisäävän "ainutlaatuisia suorituskykyjä" Lähi-itään -
"turvatakseen kansainvälisen kaupan vapaan kulun -
ja pitääkseen yllä kansainvälisen järjestyksen sääntöjä."
Persianlahdella Iranin IRGC:n meri- voimat piti lauantaina harjoituksen, -
jossa se testasi äskettäin käyttöön otettuja drooneja ja al-Mahdi-ohjuksia,-
joiden kantaman sanotaan olevan noin tuhat kilometriä.
IRGC:n merivoimien komentaja Alireza Tangsiri väitti tv-haastattelussa, -
että uudet ohjukset ovat tarkempia ja että kohdetta voidaan vaihtaa ilmassa.
Näillä ohjuksilla voidaan seurata useita kohteita, -
ne voivat ottaa vastaan käskyjä, kun ne laukaistaan, -
ja niiden kohdetta voidaan muuttaa lennon aikana.
Iranista tulevat lausunnot, kuten ilmoitukset uusista aseista, -
osoittavat selvästi Iranin kasvavan huolen -
USA:n viimeaikaisesta joukkojensijoittelusta.
Lähi-idän instituutin esseessä varoitetaan, -
että Israelin viholliset ovat katselleet vahingoniloisesti sivusta vuosia -
Israelin kamppailua identiteetin peruskysymysten ja epäsovun kanssa.
Viikoittaiset mielenosoitukset ja yhteiskunnan hajaannus -
vahvistavat Iranin ja sen vastarinta-akselin narratiivia, -
että juutalaisvaltio elää lisäajalla.
Hyödyntääkseen tilannetta ne jatkavat esseen mukaan -
rajojen koettelua useilla maantieteellisillä sotatoimialueilla, -
käynnistävät kyberoperaatioita lietsoakseen Israelissa epäsopua -
ja yrittävät neutraloida Israelin alueellisia saavutuksia, -
joita Israel on saanut solmittuaan Abraham-sopimuksia.
Puolustuslaitos on toistuvasti varoittanut, -
että monet palvelevat vapaaehtoisena ja ovat uhanneet lopettaa palveluksen,
ellei hallitus peru oikeusreformia, -
ja että se epäilemättä heikentäisi Israelin sotilaallista valmiutta -
vastata kasaantuviin alueellisiin uhkiin.
Silti varmana siitä, että hallituksen pyrkimys heikentäisi demokratiaa, -
kymmenet tuhannet israelilaiset ovat jälleen kerran vallanneet -
Tel Avivin kadut mielenosoituksessa 33:tta viikkoa peräkkäin.
Me jatkamme, kunnes he lopettavat, -
kunnes hallitus pysäyttää sen lain, -
yrittämänsä vallankumouksen.
Lopulta kansa voittaa -
ja Israelista tulee taas liberaali, vapaa, demokraattinen maa.
Me emme luovuta ennen kuin voitamme.
Kiitos seurasta!
Tahdon korostaa, että TV7 Israel toimii lahjoitusten varassa.
Jos tuotantomme on siunannut sinua ja haluat auttaa meitä -
jatkamaan ohjelmien lähetystä, harkitsethan rahalahjoitusta.
Voit lahjoittaa osoitteessa www.tv7israelnews.com.
Kannustan rukoilemaan rauhaa Jerusalemille ja pelastusta Israelille.
Olen Jonathan Hessen. Siunattua illanjatkoa! Huomiseen.